jkorsvik/nowiki_second_scrape_merged huggingface dataset:
12. serierunde i Tippeligaen 2013

12. serierunde i Tippeligaen 2013 startet fredag 24. mai klokken 19 med Strømsgodset mot Aalesund. Runden fortsatte med to kamper lørdag 25. mai. Molde mot Hønefoss klokken 15.30, og Vålerenga mot Rosenborg klokken 18. Runden avsluttet med fem kamper søndag 26. mai. Lillestrøm mot Haugesund klokken 15.30, tre kamper klokken 18, og Brann mot Sarpsborg 08 klokken 19.


== Fakta ==
Ronald Dworkin

Ronald Myles Dworkin (født 11. desember 1931 i Providence, Rhode Island, død 14. februar 2013 i London) var en amerikansk rettsfilosof og professor i rettsvitenskap og filosofi. Han er kjent for sin kritikk av rettspositivismen, og som forkjemper for interpretivismen. I politisk henseende var Dworkin egalitær liberal.
Ronald Dworkin er Bachelor fra Oxford University og Harvard, og hadde Rupert Cross som lærer. Deretter begynte han ved Harvard Law School, og arbeidet seinere for Learned Hand. En stund arbeidet Dworkin ved det ansette advokatkontoret Sullivan and Cromwell i New York. I 1962 ble han utnevnt til professor i juss ved Yale University Law School og fra 1969 ved Oxford, der han etterfulgte H.L.A. Hart. Han hadde både Bentham-professorat i rettsvitenskap ved University College London, Frank Henry Sommers professoratet i juss ved New York University og ved det siste lærestedet også et professorat i filosofi.Til forskjell fra sin forgjenger Hart, mente Dworkin at lov er hva som følger av rettslige tolkninger og tillempninger, prinsipper og ikke regler, samt den praksis som har vokst fram. Han skiller heller ikke mellom lov og moral slik som rettspositivister. Videre har han arbeidet innen den politiske filosofien, med diskusjoner om fordeling og rettferdighet, samt dygdetikken, blant annet med diskusjoner om dødshjelp og abort (Life's Dominion 1994). Ifølge Dworkins rettighetsbegrep, innebærer rett at mennesker bare kan agere destruktivt om dette leder til noe som er bedre enn det som ødelegges. Med bakgrunn i dette mente Dworkin at et befruktet egg ikke kan sies ha rett til liv, og la fram den kontroversielle påstanden at abortmotstandere ikke egentlig mente at embryoet var liv. Han likestilte deretter abort med dødshjelp, og mente at fornuftige mennesker burde ha rett til dødshjelp, som han søkte støtte for i rettsfortolkningen av den amerikanske konstitusjonen. Dette har blitt sterkt kritisert, blant annet på grunnlag av at den amerikanske rettspraksisen ikke tillater dødshjelp, derfor mente blant andre professoren i konstitusjonell rett ved Utah, Michael McConnell, at Dworkin åpenbart måtte ha misforstått begrepet frihet i den amerikanske konstitusjonen.


== Priser og utmerkelser (utvalg) ==
2012 – Balzanprisen
2007 – Holbergprisen


== Referanser ==


== Eksterne lenker ==
(en) Ronald Dworkin – kategori av bilder, video eller lyd på Commons 
(en) Ronald Dworkin på Internet Movie Database 
(en) Ronald Dworkin hos The Peerage 
(en) Ronald Dworkin obituary
Svarstad Idrettslag

Svarstad Idrettslag (stiftet 1907) er et norsk idrettslag fra Svarstad i Vestfold. Klubben har aktiviteter innen både fotball, friidrett, ski og sykling.


== Eksterne lenker ==
Offisielt nettsted
Liste over MI6-stasjoner i Norge under andre verdenskrig

Stasjoner kan her bety både radiostasjoner, etterretningsgrupper og operasjoner.
Il matrimonio segreto

Il matrimonio segreto («Det hemmelige ekteskap») er en komisk opera med musikk av Domenico Cimarosa (1749–1801) og libretto av Giovanni Bertati.


== Historikk ==
Til grunn for librettoen ligger lystspillet The Clandestine Marriage av skuespilleren David Garrick og dramatikeren George Colman den eldre, som med stor suksess ble uroppført ved Royal Theatre Drury Lane i  1766. Inspirasjonskilde for komedien var et kopperstikk av den engelske maleren William Hogarth.
Cimarosas opera ble oppført første gang 7. februar 1792 Wiens Burgtheater. Keiser Leopold II av Det tysk-romerske rike, som hadde bestilt operaen, var til stede under uroppføringen. Keiseren ble så begeistret etter første framføring at han serverte ensemblet middag og fikk hele operaen spilt om igjen samme kveld.
Il matrimonio segreto er Cimarosas 54. opera og den mest kjente av de over 70 han skrev. Den ble populær over hele Europa og er den eneste av Cimarosas operaer som fremdeles oppføres regelmessig. Selv om den ikke kan sammenlignes med Mozarts Così fan tutte  har den likevel en lett sjarme som gjør at den


== Personer ==
Geronimo, rik kjøpmann (buffo-bass)
Elisetta, hans eldre datter (sopran)
Carolina, hans yngre datter (sopran)
Fidalma, Geronimos søster, en rik enka (mezzosopran)
Grev Robinson (baryton)
Paolino, en ung mann, diskenspringer i Geronimos butikk (tenor)


== Handling ==
Handlingen utspiller seg i 1700-tallets Bologna.
Paolino og Geronimos datter Carolina har giftet seg i all hemmelighet. Situasjonen kompliseres av at Carolinas tante Fidalma elsker Paolino og at engelskmannen grev Robinson forelsker seg i Carolina selv om han er forlovet med Geronimos andre datter, Elisetta. Etter mye forviklinger og amorøse intriger, bilr sannheten om ekteskapet avslørt og alt ender lykkelig.
Giro Utbetaling

Giro UtbetalingDokumentasjonen fra Nets omtaler subjektet som «Giro Utbetaling» [sic] (kalles også utbetalingskort, giroutbetaling og advisert giro) er en norsk utbetalingsanvisning. Dette er en oppfordring fra betaler til utstedende bank om å utbetale anvisningens pålydende til mottaker.En Giro Utbetaling er et verdipapir som sendes til betalingsmottakeren per brevpost. Mottakeren må så levere denne til sin bank (eventuelt postkontor eller post i butikk) for honorering (utbetaling).
Det er Finans Norge (ved Bransjestyre betalingsformidling og infrastruktur) som forvalter reglene for Giro Utbetaling, mens det er Nets som administrerer ordningen (inkludert skriver ut blankettene) på vegne av bankene.
Giro Utbetaling benyttes i de tilfellene hvor en girering forsøkes gjennomført med feil på mottakerens kontonummer, hvor kontonummer ikke fremkommer, eller hvor betaler har bestilt Giro Utbetaling elektronisk.


== Utforming av blanketten ==
Formular for Giro Utbetaling er forhåndstrykket på vannmerket sikkerhetspapir med følgende opplysninger på blanketten i sort:

Giro Utbetaling.
Felt for notering av mottakerens kontonummer.
Felt for mottakerens underskrift.
Felt for notering av legitimasjon.
Felt for siste dato (Gyldig til) beløpet kan heves. Datoen skrives på samme måte som utstedelsesdato, punkt syv.
Felt for konto. De fire første siffer viser i hvilket konsern oppdraget er utstedt.
Felt for angivelse av den dato Giro Utbetalingen er utstedt. Datoen er den samme som Nets AS' behandlingsdato, og angis med dag, måned, år (eks. 250199).
Felt for beløp.
Felt for blankettnummer ti siffer, starter alltid med åtte.
Eget fortløpende verdipapirnummer.


== Se også ==
eFaktura
AvtaleGiro
Sjekk
Bankremisse
Giro
Brevgiro


== Referanser ==


== Eksterne lenker ==
Giro utbetaling hos Direktoratet for økonomistyring
Sametingsvalget 2013

Sametingsvalget 2013 blei avholdt 8. og 9. september 2013, samtidig med stortingsvalget. Valget omfattet alle 39 plassene i det norske Sametinget. 
Norske Samers Riksforbund ble det største partiet, med 11 mandater. Sammen med de to mandatene fra samarbeidslistene NSR/Sfp utgjør disse til sammen Sametingets største politiske gruppe. Det var en posisjon Arbeiderpartiet hadde i forrige periode. Ap tapte imidlertid fire mandater (ned fra 14 til 10) og er dermed nest størst. Nykommeren fra valget i 2009, Árja, fikk ett mandat mer enn forrige periode og fikk totalt fire mandater, og utgjør dermed Sametingets tredjestørste politiske gruppe. De øvrige mandatene ble fordelt på åtte mindre grupper.


== Valgkretser ==
Ved sametingsvalget er Norge delt inn i sju valgkretser.


== Lister ==
Ved valget er det i alt 48 lister. Tabellen under viser hvilke lister som stiller i de enkelte distrikt (x). Det er ett tilfelle av fellesliste mellom to partier (y).
Kristelig Folkeparti hadde også levert listeforslag i krets 1, men dette blei underkjent, da forslaget ikke tilfredsstilte regelen om kjønnsbalanse (minst 40 prosent av hvert kjønn).


== Stemmerett ==
For å ha stemmerett ved sametingsvalget må en være registrert i samemanntallet. Det kan den bli som oppfatter seg selv som same, og som 

enten har samisk som hjemmespråk,
eller har eller har hatt forelder, besteforelder eller oldeforelder med samisk som hjemmespråk,
eller er barn av en person som står eller har stått i manntallet.Alle samer fra Norge som er over 18 år eller fyller 18 år i valgåret, har rett til å registrere seg i valgmanntallet. Samer som er statsborgere i andre nordiske land, kan registrere seg dersom de 30. juni i valgåret står innført i Folkeregisteret som bosatt i Norge. Samer fra andre land enn de nordiske kan registrere seg dersom de har stått innført i Folkeregisteret de tre siste åra før valgdagen.
Ved valget i 2013 er det i alt innført 15 019 personer i samemanntallet. Disse fordeler seg slik på valgkretsene:

1 Østre valgkrets – 2 238
2 Ávjovári valgkrets – 3 627
3 Nordre valgkrets – 2 170
4 Gáisi valgkrets – 2 191
5 Vesthavet valgkrets – 1 574
6 Sørsamisk valgkrets – 972
7 Sør-Norge valgkrets – 2 247De største kommunene er:

Ved valget i 2011 var det 14 162 registrert i manntallet, og i 2009 var det 13 890.


== Resultater ==
Endelig tall per 25. september 2013 Kilde: www.valgresultater.no)

Foreløpig mandatfordeling per krets og parti:


== Eksterne lenker ==
Sametingsvalget 2013 - Informasjonsside fra Kommunal- og regionaldepartementet


== Noter ==


== Kilder ==
Sametingets valgsider
Savannah (navn)

Savannah er et engelsk kvinnenavn som betyr «savanne».


== Etymologi ==
Savannah er dannet av det engelske ordet for «savanne», savanna. Dette ordet har opprinnelse i amerikanske urfolkspråk.


== Utbredelse ==
Savannah ble tatt i bruk som personnavn i USA på 1800-tallet.
Tabellen nedenfor gir en detaljert oversikt over populariteten til kvinnenavnet Savannah  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Savannah Guthrie (f. 1971), amerikansk journalist
Savannah Outen (f. 1992), amerikansk sanger


== Annen bruk av navnet ==
Savannah Smiles, amerikansk film fra 1982.


== Referanser ==


== Eksterne lenker ==
(en) Behind the Name: Savannah
(en) Think Baby Names: Savannah
L’incoronazione di Dario

L'incoronazione di Dario er en dramma per musica av Antonio Vivaldi med en italienskspråklig libretto av Adriano Morselli. Operaen hadde premiere på Teatro Sant'Angelo i Venezia 23. januar 1717.


== Roller ==


== Innspillinger ==
1986 John Elwes, Gérard Lesne, Henri Ledroit, Michel Verschaeve, Ensemble Baroque de Nice dir. Gilbert Bezzina. Harmonia Mundi. HMA 1901235-37.


== Referanser ==
Tieteberga

Tieteberga er en tapt dramma per musica av Antonio Vivaldi. Den italienskspråklige librettoen var skrevet av Antonio Maria Lucchini.
Operaen ble første gang framført ved Teatro San Moisè i Venezia 16. oktober 1717. Operaen inneholdt ni arier av andre komponister.


== Roller ==


== Referanser ==
Bajazet (Vivaldi)

Bajazet, også kalt Il Tamerlano) er en italienskspråklig opera av Antonio Vivaldi fra 1735. Librettoen ble skrevet av Agostino Piovene. Premieren var i Verona, under karnevalet dette året. Operaen har tre akter med en tre satser lang sinfonia som introduksjon. Historien omhandler skjebnen til Bajazet (kjent som Beyazid I) etter han ble fanget av Tamerlane (Timur Lenk). Den kjente arien, «Sposa son disprezzata» er fra denne operaen.


== Roller ==


== Referanser ==


== Kilder ==
Frédéric Delaméa (2005). The Noble Death-Pangs of Vivaldian Opera. In Vivaldi: Bajazet. Virgin Classics
Mpho

Mpho er et mannsnavn og kvinnenavn fra det sørlige Afrika.


== Etymologi ==
Navnet betyr «en gave» på sesotho.  Dimpho og Limpho, «gaver», Mphonyana, «liten gave», og Mphoentle, «vakker gave», er varianter av navnet. Tradisjonelt ble barn sett på som en gave fra forfedrene, og navnet Mpho ble gjerne gitt til barn som ble født etter lang tids forsøk på å få barn, som en takk til forfedrene.


== Utbredelse ==
Tabellen nedenfor gir en detaljert oversikt over populariteten til mannsnavnet Mpho og varianter av dette i noen av de landene hvor statistikk er tilgjengelig.
|}
Tabellen nedenfor gir en detaljert oversikt over populariteten til kvinnenavnet Mpho og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.


=== Menn ===
Mpho Maleka (f. 1978), sørafrikansk fotballspiller
Mpho Regalo (1986–2015), sørafrikansk gospelsanger
Mpho Leteng (f. 1992), botswansk dikter
Mpho Koaho, kanadisk skuespiller
Mpho Makwana, sørafrikansk forretningsmann


=== Kvinner ===
Mpho Nthunya (1930–2013), lesothisk forfatter
Mpho Maboi, sørafrikansk sportsjournalist
Mpho Skeef, sørafrikansk sanger
Mpho Tutu, sørafrikansk prest og forfatter


== Referanser ==


== Eksterne lenker ==
(en) Behind the Name: Mpho
(en) Think Baby Names: Mpho
Andrée Jeglertz

Andrée Alexander Jeglertz (født 14. februar 1972 i Malmö) er en svensk fotballtrener, og tidligere fotballspiller.


== Karriere ==


=== Som spiller ===
Jeglertz spilte 25 kamper i Allsvenskan for Malmö FF og Trelleborgs FF, samt tre kamper for Sveriges U-21-lag.Jeglertz spilte også klubbfotball for Umeå FC, IFK Hässleholm og Gimonäs CK.


=== Som trener ===
Jeglertz gikk fra Umeå IK til Djurgårdens IF i 2009, etter også å ha trent Gimonäs CK i en sesong. I perioden i Umeå IK fikk Jeglertz utmerkelsen årets dametrener i Fotbollsgalan to ganger, samt at han med klubben vant Mesterligaen i fotball for kvinner i 2004.Jeglertz er nå trener for Finlands kvinnelandslag.


== Referanser ==


== Eksterne lenker ==
(en) Andrée Jeglertz – Transfermarkt (manager) 
(en) Andrée Jeglertz – WorldFootball.net 
(en) Andrée Jeglertz – Soccerway
The Bling Ring

The Bling Ring er en kriminal- og dramakomedie fra 2013. Filmen er skrevet og regissert av Sofia Coppola, og har Katie Chang, Israel Broussard, Emma Watson, Claire Julien, Taissa Farmiga, Georgia Rock og Leslie Mann i hovedrollene.


== Om filmen ==
Filmen hadde premiere i Norge 28. juni 2013. Den er basert på en artikkel som igjen springer ut fra en sann historie av Nancy Jo Sales.


== Handling ==
En gruppe tenåringer besatt av mote og berømmelse, kjent som The Bling Ring, bruker internett til å spore opp kjendiser og rane hjemmene deres. Ringen er ledet av Rebecca (Chang), og består ellers av Marc (Broussard), Nicki (Watson), Chloe (Julien) og Sam (Farmiga). Paris Hilton, Lindsay Lohan, Megan Fox, Rachel Bilson, Audrina Patridge og Orlando Bloom var blant kjendisene som ble offer for grove tyverier begått av The Bling Ring-medlemmene.


== Rolleliste ==
Katie Chang som Rebecca Ahn
Israel Broussard som Marc Hall
Emma Watson som Nicki Moore
Claire Julien som Chloe Tayner
Taissa Farmiga som Sam Moore
Georgia Rock som Emily Moore
Leslie Mann som Laurie Moore
Carlos Miranda som Rob
Gavin Rossdale som Ricky
Stacy Edwards som Mrs. Hall
Marc Coppola som Mr. Hall
G. Mac Brown som Henry
Janet Song som Mrs. Ahn
Annie Fitzgerald som Kate
Ern Daniels som Shannon
Paris Hilton som seg selv
Kirsten Dunst som seg selv


== Annet ==
Filmen er Emma Watsons første film som ikke er basert på en bok.
Emma Watsons lommebok ble ironisk nok stjålet mens filmingen pågikk.


== Eksterne lenker ==
Offisielt nettsted 
(en) The Bling Ring på Internet Movie Database 
(no) The Bling Ring hos Filmfront 
(sv) The Bling Ring i Svensk Filmdatabas 
(da) The Bling Ring i Danmark Nationale Filminstitut 
(fr) The Bling Ring på Allociné 
(nl) The Bling Ring på MovieMeter 
(en) The Bling Ring på AllMovie 
(en) The Bling Ring på Turner Classic Movies 
(en) The Bling Ring på Rotten Tomatoes 
(en) The Bling Ring på Metacritic
Dorilla in Tempe

Dorilla in Tempe er en melodramma eroico pastorale i tre akter av Antonio Vivaldi med en italienskspråklig libretto av Antonio Maria Lucchini. Operaen hadde premiere ved Teatro San Angelo i Venezia 9. november 1726. Vivaldi skrev senere om operaen flere ganger for forskjellige oppsetninger gjennom den siste halvdelen av karrieren sin.


== Historie ==
Dorilla in Tempe ble godt mottatt under premieren og ble en av de personlige favorittene til Vivaldi. Operaen ble det første verket til Vivaldi med mezzosopranen Anna Girò i en av rollene. Hun hadde et livslangt vennskap og profesjonelt partnerskap med Vivaldi. Operaen ble også kjent for de visuelle aspektene, og hadde de mest utførlige kulissene (av Antonio Mauro) i operahistorien frem til da. Den var også kjent for den vakre koreografien til Giovanni Galletto.
I 1728 ble operaen spilt på ny på det lille Teatro San Margherita i Venezia, med nesten identisk tekst, og igjen i Praha ved Sporck teater våren 1732, denne gangen med store endringer i librettoen. Under karnevalet i 1734 ble operaen igjen spilt ved Teatro San Angelo, denne gangen som en pastisj med nyere musikk fra andre komponister, blant andre Hasse, Giacomelli og Leo.


== Musikk ==
Det eneste partituret en har fra Dorilla in Tempe, som ligger i Torino, er fra pastisj-fremføringen i 1734. Heldigvis inneholdt ikke bare partituret de mange tilleggene, men også mye av det som ble tatt bort fra de tidligere produksjonene. Noe som er uvanlig for operapartiturene til Vivaldi er at sinfoniaen er tydelig knyttet til hovedoperaen. Den følger tittelsiden i stedet for å komme før denne, og musikken i siste satsen - en C-dur-utgave av åpningen av Våren– dukker opp i åpningsrefrenget på operaen.


== Roller ==


== Referanser ==


== Kilder ==
Eric Cross: "Dorilla in Tempe", Grove Music Online red. L. Macy, (abonnement) Arkivert 20070721230218 hos WebCite
Kokkonen

Kokkonen er et finsk etternavn og kan blant annet vise til:     

Akseli Kokkonen (f. 1984), en finsk-norsk skihopper.
Pentti Kokkonen (f. 1955), en tidligere finsk skihopper.
Motława

Motława er ei elv i Pommern i Polen. Den starter under navnet Szpegawa, nord for Starogard Gdański. Den renner igjennom innsjøen Rokickie, og munner ut i Wisłas munningsarm Martwa Wisła. Lengden er 64,7 km og nedslagsfeltet er 1511,3 km².
Byen Gdańsk ligger ved munningen til Motława.
Det polske namnet Motława kommer fra det gammelprøyssiske språket. På tysk blir elva kalla Mottlau.


== Eksterne lenker ==
(en) Motława – kategori av bilder, video eller lyd på Commons
Pseudohomonyx

Pseudohomonyx er en slekt av biller som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).


== Utseende ==
Middelsstore (ca. 15 millimeter), kraftige, svarte biller med svært kraftige bein. Hodet mangler horn eller knøler, dekkvingene har dype punktstriper.


== Levevis ==
Larvene lever i jorda der de spiser råtnende plantemateriale.


== Utbredelse ==
Slekten er utbredt på Filippinene, Java og Borneo.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini Mulsant, 1842
Slekten Pseudohomonyx Arrow, 1908
Pseudohomonyx apoensis Miyake & Yamaya, 1998
Pseudohomonyx belitungensis Miyake & Yamaya, 1997
Pseudohomonyx borneensis Arrow, 1908
Pseudohomonyx crassus Arrow, 1911
Pseudohomonyx extradentatus Miyake & Yamaya, 1998
Pseudohomonyx fuziokai Miyake & Yamaya, 1998
Pseudohomonyx javanus (Burmeister, 1847)
Pseudohomonyx luzonicus Miyake & Yamaya, 2000
Pseudohomonyx mindoroensis Miyake & Yamaya, 2000
Pseudohomonyx negros Miyake & Yamaya, 1997
Pseudohomonyx palavanus Prell, 1912
Pseudohomonyx samarensis Miyake & Yamaya, 1997
Pseudohomonyx similis Miyake & Yamaya, 1999


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
(en) Pseudohomonyx i Encyclopedia of Life 
(en) Pseudohomonyx i Global Biodiversity Information Facility 
Pseudohomonyx – detaljert informasjon på Wikispecies
Comédie mêlée d’ariettes

Comédie mêlée d'ariettes («komedie med korte arier») er en form for fransk opéra comique som ble utviklet på midten av 1700-tallet etter den såkalte buffoniststriden som sto mellom tilhengere av den franske og den italienske operastilen.
De mest kjente Comédie mêlée d'ariettes-operaer er Christoph Willibald Glucks La rencontre imprévue, André Grétrys Zémire et Azor og Tom Jones, og Pierre-Alexandre Monsignys Le déserteur. Librettisten Louis Anseaume er spesielt knyttet til denne spesielle operaformen.


== Litteratur ==
John Warrack og Ewan West: The Oxford Dictionary of Opera  (1992),  782 s.,  ISBN 0-19-869164-5
Haddas Ertra

Haddas Ertra (tigrinja: ሐዳስ ኤርትራ) er en eritreisk avis. Den ble startet i 1991 rett etter Eritreas uavhengighet fra Etiopia. Den eies 100 prosent av den eritreiske regjeringen.
Ole Bjørnsen

Ole Bjørnsen Haukom (født 25. desember 1783 i Lårdal, død 17. april 1845 i Haukom i Kviteseid) var en lærer, gårdbruker og politiker fra Telemark. 
Hans far var gårdbruker, og Bjørnsen ble i 1802 kirkesanger og skolelærer i Hvidesø (Kviteseid). Han jobbet under biskop Hansen i Kristiansand noen år, og ble i 1806 beskikket, av biskop Keyser. I 1812 ble han forligelseskommissær.Han var ordfører i Kviteseid i flere år og innvalgt til Stortinget fra Bratsberg amt i fire perioder; 1815–1817, 1836–1838, 1839–1841 og 1842–1844.


== Referanser ==


== Kilder ==
Biografisk informasjon om    Ole Bjørnsen   , NSD Norsk senter for forskningsdatas politikerarkiv (nedlagt)
Tallak Lindstøl: Stortinget og Statsraadet 1814-1914. Kristiania, 1914 digital utgave side 98


== Eksterne lenker ==
(no) Ole Bjørnsen hos Norsk senter for forskningsdata
Strauman stadion

Strauman stadion (byggestart 1962, ferdig 1979) er hjemmebanen til Strauman IL og ligger i Sydalen i Vågan kommune. Stadionet har grusdekke og er samlokalisert med Sydal Skole og en ballbinge finansiert av tippemidlene fra Norsk Tipping. Etter mange års arbeid tok klubben i 1978 opp lån for å få ferdigstilt banen i full størrelse i 1979. I 1986 fikk Strauman IL 86 000 i tippemidler fra Norsk Tipping til å utbedre baneanlegget. Etter å kun ha blitt brukt til barnefotball i 9 år er banen blitt rehabilitert foran årets sesong med nytt grusdekke og rydding av skog og mark rundt banen. Strauman IL har satt ned en prosjektgruppe for å få lagt kunstgress på Strauman stadion.
Ercole su’l Termodonte

Ercole su'l Termodonte (Herkules i Thermodon) er en barokk italiensk opera i tre akter av Antonio Vivaldi fra 1723. Librettoen ble skrevet av Antonio Salvi (ikke Giacomo Francesco Bussani som tidligere antatt) (Vitali, 2007).  Operaen hadde premiere 27. januar 1723 på Teatro Tordinona i Roma. Siden en kunngjøring fra paven gjorde at kvinner ikke hadde lov til å stå på scenen i Roma, ble det kastratsangere som sang alle de kvinnelige rollene. Vivaldi var både dirigent og solofiolinist.
En trodde lenge at partituret hadde gått tapt, men 30 arier og to duetter ble oppdaget i flere arkiv, og resten av operaen er siden rekonstruert av Alessandro Ciccolini.


== Roller ==


== Kilder ==
Talbot, Michael, Vivaldi og Rome: Observations og Hypotheses, Journal of the Royal Musical Association, Vol. 113, No. 1, 1988, 28-46.
Vitali, Carlo, Biondi's Labors Won, or Unearthing the Lost Vivaldi, Opera Today, 22 Oct 2007.


== Eksterne lenker ==
Biondi’s Labors Won, or Unearthing the Lost Vivaldi